open-index/open-wikipedia-markdown huggingface dataset:
Barbara Hepworth

**Barbara Hepworth** (født 10. januar 1903, død 20. mai 1975, døpt **Jocelyn Barbara Hepworth**) var en av de store engelske billedhoggerne i det tyvende århundret. Hun kom litt i skyggen av sin samtidige kollega og venn Henry Moore.
__TOC__

Hun var født i Wakefield, West Yorkshire, og studerte kunst ved Leeds School of Art (der hun møtte Moore) og Royal College of Art. Hun hadde også et studieopphold i Italia.

Et av hennes mest prestisjefylte oppdrag var *Single Form* (1961-1964), et minnesmerke over Dag Hammarskjöld, FNs første generalsekretær. Verket er montert i FNs hovedkvarter i New York.

Hepworth var gift med skulptøren John Skeaping før hun ble den kjente maleren Ben Nicholsons annen kone, til de ble skilt 1951.

Hepworth ble adlet i 1965 da hun ble utnevnt til *Dame Commander* av Order of the British Empire. Hun hadde deretter rett til å føre tiltaleformen *Dame* foran sitt navn. 

Hepworth døde 72 år gammel i en brann i atelieret i St Ives, Cornwall. Branntomten ble senere restaurert og er i dag en del av Barbara Hepworth Museum. Flere av hennes arbeider blir etterhvert også å finne i Wakefield (planlagt museum til åpning 2009), hvor hun ble født. Et verk ble kjøpt inn av Stavanger Kunstforening i 1970(?). Dette verket ble solgt på auksjon hos firmaet Sothebys i London i juni 2014 for til da høyeste pris oppnådd for en av hennes skulpturer: ca.43 mill. Nkr.

## Utvalgte bilder

Fil:Barbara Hepworth monolyth empyrean.jpg|*Monolith-Empyrean*, 1953
Fil:Sphere_With_Inner_Form.jpg|*Sphere with Inner Form* (1963) at Trewyn Garden, St Ives, Cornwall.
Fil:Churchill College, Hepworth.jpg|*Four Square Walk through*, 1966



## Liste over en del av hennes verker

## Referanser


## Litteratur
* Penelope Curtis, *Barbara Hepworth*. Tate Publishing, ISBN 1-85437-225-4.
* Barbara Hepworth, *Hepworth, Barbara: A Pictorial Autobiography*. Tate Publishing, ISBN 1-85437-149-5.

## Eksterne lenker
* 
* Barbara Hepworth Museum and Sculpture Garden  
* Barbara Hepworth in the Tate Collection
* Yorkshire Scuplture Park
* The Hepworth
Sofie

:*For den danske filmen ved samme navn, se [[Sofie (film)]].*

**Sofie** og **Sophie** er kvinnenavn dannet av det greske ordet *sophía* som betyr «visdom».

## Utbredelse
*Sophie* har vært et svært populært navn i England fra 1990-tallet.

Navnet *Sofie* er kjent i Norge fra 1600-tallet og var vanlig fra 1850- til 1920-årene, med en popularitetstopp med 1,3 % i 1882, og ble igjen populært fra 1990-årene. Formen *Sophie* var vanlig i Norge i 1850-årene.

*Sofie* er i dag et svært vanlig navn på Grønland. Det er også vanlig blant annet i Skandinavia, Nederland og Belgia. 

|}

## Kjente personer med navnet
Personene i listen er ordnet kronologisk etter fødselsår.
* Sophie Germain (1776–1831), fransk matematiker
* Sophie Scholl (1921–1943), tysk student og antinazist
* Anne Sofie Roald (f. 1954), norsk islamforsker
* Anne Sofie von Otter (f. 1955), svensk operasanger
* Sophie Okonedo (f. 1969), britisk skuespiller
* Sophie Zelmani (f. 1972), svensk sanger
* Sofie Loizou (f. 1974), australsk artist
* Sofie Oosterwaal (f. 1990), nederlandsk fotomodell
* Sophie Elise (f. 1994), norsk blogger
* Sophie Turner (f. 1996), britisk skuespiller

## Annen bruk av navnet
* Tante Sofie i fortellingen *[[Folk og røvere i Kardemomme by]]* av Thorbjørn Egner
* *Sofie* var blant de hundre mest brukte kattenavnene i Norge i 2014.

## Se også
* Sofies verden, roman av Jostein Gaarder fra 1991
* Sofie-prisen, internasjonal pris for miljø og utvikling
* *[[Sophie Scholls siste dager]]*, tysk film fra 2005
* *[[Sofies valg]]* (org. tittel: Sophie’s Choice) av Willian Styron. Film med samme navn med Meryl Streep i hovedrollen.
* Sofiemyr, område i Nordre Follo
* Sofienberg, Sofies plass og Sofies gate i Oslo
* Sophies Minde, sykehus i Trondheim

## Referanser


## Eksterne lenker
*
Sandaker

**Sandaker** er et navn som kan ha flere betydninger:

* Sandaker (Oslo), strøk i Oslo
* Sandaker (Ringerike), grend i Ytre Soknedalen i Ringerike
* Sandaker (Lier), område i Lier
* Sandaker (etternavn), etternavn
De refusertes salong

**De refusertes salong**, (fransk: *Salon des refusés*) var en kunstutstilling i Paris for kunstnere som hadde blitt avvist av juryen ved Parissalongen, det viktigste utstillingsarrangementet for kunstnere på 1800-tallet. De refusertes salong ble arrangert flere ganger mellom 1863 og 1886.

## Historikk
Den første refusertes salong ble arrangert i Paris i 1863 med tillatelse fra Napoleon III og etter initiativ fra kunstnere som hadde opplevd å bli avvist gjentatte ganger av Salong-juryen, i første rekke realister og impresjonister. Det året var om lag 4000 arbeider blitt avvist. Utstillingen ble holdt i de samme lokalene og sto i to uker. De refuserte kunstnerne kunne velge om de stilte bilder eller ikke.

Den første utstillingen viste arbeider av blant andre Paul Cézanne, Camille Pissarro, James Whistler og Édouard Manet. 
 
På tross av at utstillingen i 1863 for det meste viste arbeider vurdert som av svak kvalitet, bidro de deltakende impresjonistene til at utstillingen ble en skandalepreget hendelse som utfordret det konservative og akademiske kunstsystemet. De refusertes salong regnes derfor av mange som den første kunstneriske avant-garde.

De refusertes salong ble senere arrangert i 1874, 1875 og 1886, frem til myndighetene trakk sin økonomiske støtte til utstillingen.

## Se også
*Parisersalongen (*Salon de Paris*)
*Independentene (*Salon des indépendants*)
*Høstsalongen (*Salon d'automne*)

## Eksterne lenker
* Tidslinje for kunstsalongene i Paris (på engelsk)
Vegsund

**Vegsund** er en av de mest kjente delene av Ålesund, med Vegsundbroen som sitt mest kjente byggverk. Stedet er lokalisert på grensen til Sula, men har ingen direkte kontakt med stedet og er skilt av Vegsundet.

Vegsund regnes pr. i dag for å være en del av bydelen Blindheim (Ålesund) ilag med Humla, Tørla og Myrland. Tilsammen utgjør dette Ålesunds tredje største bydel, med om lag 7 000 innbyggere.

En kjent attraksjon på Vegsund er Rorbua, som også er ett av bygdas eneste hotell.
Dhafer Youssef

**Dhafer Youssef** (født 19. november 1967 i Teboulba) er en tunisisk musiker (vokal og oud), kjent fra flere innspillinger og samarbeid med norske musikere.  
Etter flytting  til Wien (1990) har han arbeidet med flere europeiske musikere.  
Han har medvirket på utgivelser med Bugge Wesseltoft, og trio med Paolo Fresu og Eivind Aarset.

## Utgivelser
* *Malak* (Enja, 1999)
* *Digital prophecy* (Enja, 2002) med blant annet Bugge Wesseltoft, Eivind Aarset, Rune Arnesen og Jan Bang.
* *Electric sufi* (Enja, 2003)
* *Divine shadows* (Jazzland, 2006) med Arve Henriksen, Eivind Aarset, Audun Erlien og Marilyn Mazur.
**Abu Nawas Rhapsody* (2010)

## Referanser


## Eksterne lenker
* 
* 
* 
*
Slettebø leir

**Slettebø leir** ble bygget opp av tyskerne under den andre verdenskrig i Egersund i Eigersund kommune. Området der leiren lå heter Slettebø, derav navnet Slettebø leir. Etter krigen har området blitt benyttet til institusjonen Bakkebø.

En dramatisk hendelse under krigen var Operasjon Freshman: To trekk- og to glidefly tok av fra en base i Skottland. De skulle ødelegge tungtvannsanlegget på Vemork. Det ene glideflyet styrtet i Ryfylkeheiene. Den andre enheten med glidefly og trekkfly styrtet på Helleland. Mannskapet på sju i trekkflyet ble drept umiddelbart. 14 av soldatene i glideflyet overlevde og ble tatt til fange. De ble ført til leiren på Slettebø og skutt.

## Referanser


## Eksterne lenker
* «Operasjon Freshman», Hå kulturhistorie
* Planbeskrivelse ror Reguleringsplan 11-11 Bakkebø-området, med flyfoto og kart for området
Laling

**Laling**, også kalt **hjaling**, **hauking**, **huving**, **kauking** eller **gukko**, er en form for signalsang, et rop for å gi seg til kjenne over lang avstand, særlig brukt på fjellet. Vanligvis blir det regnet til setertradisjonen. 

Ropet kunne være individuelt utformet slik at det ikke bare var et rop om kontakt, men også kunne fortelle hvem man var. Ropet kan ha en form for tekst, men er like gjerne uten ord. Karakteristisk er stort melodiomfang og veksling mellom bryst- og falsettstemme. Laling er i slekt med jodling i Sveits og Østerrike. Ouverturen Hjalarljod av Eivind Groven har bakgrunn i fenomenet hjaling.

Laling er en blanding av roping og sang, men skal ikke forveksles med med lokk. Lokk handler om kommunikasjon mellom mennesker og dyr, mens laling dreier seg om kommunikasjon mellom mennesker.  Huving ble brukt i skogen og i fjellet for å komme i kontakt med andre folk, for eksempel andre gjetere eller folk på nabosetra, og for å gi beskjeder over lengre avstander. Enkelte huvere hadde også sin egen «kjenningsmelodi», jamfør pausesignalet og kjenningssignalet.

## Referanser
Roland Emmerich

**Roland Emmerich** (født 1955) er en tysk filmregissør. Han har selv skrevet manuset og historien i mange av filmene han regissert.

## Produksjon
* *[[Stonewall (film)|Stonewall]]* (2015)
* *[[Anonymous (film)|Anonymous]]* (2011)
* *[[2012 (film)|2012]]* (2009)
* *[[10,000 BC (film)|10,000 BC]]* (2008)
* *[[The Day After Tomorrow]]* (2004)
* *[[Godzilla (film 1998)|Godzilla]]* (1998)
* *[[Independence Day]]* (1996)
* *[[Stargate (film)|Stargate]]* (1994)
* *[[Universal Soldier]]* (1992)
* *[[Moon 44]]* (1990)
* *[[Joey (film 1985)|Joey]]* (1985)
* *[[Das Arche Noah Prinzip]]* (1984)

## Referanser


## Eksterne lenker
*
Henåa

**Henåa** eller **Henoa** er primærelva i Henåavassdraget og renner gjennom deler av Holleia. Elva drenerer til Tyrifjorden ved **Henåvika** (Henovika), som ligger i Søndre Tyrifjorden naturreservat, på grensen mellom Ringerike og Modum kommuner i Buskerud.

Elveløpet danner grense mellom de to kommunene i mesteparten av sitt løp. Fra kilde til utløp er elva  lang, og vassdraget har et nedbørfelt på . Middelvannføringen ved munningen er .

Henåa dannes der Granavollelva/Løkelva og Sørlielva renner sammen, cirka 3&nbsp;km nord for Gravermoen. Elva, som renner i sør‑sørøstlig retning, krysser under riksvei 35 ved Fjellsag i Kølabonn, like sør for Nakkerud. Den renner videre ut i Henovika, vest i Tyrifjorden. De største sideelvene er Tverrelva, Løkelva og Sørlielva. Elveløpet har flere høler eller små tjern, og bunnforholdene er dominert av stein, blokker og noe fast fjell.

Elvene og bekkene som senere danner Henåa har sine kilder i området rundt Grønknuten naturreservat i Høg-Holleia. Den nedre delen av elva brukes som gyte- og oppvekstområde av innsjøørret som vandrer opp fra Tyrifjorden. Elva har også en god stamme av stasjonær elveørret og abbor. Dessuten finnes det en bestand av edelkreps der.

## Referanser
Buddenbrooks

***Buddenbrooks***, med undertittelen *En families forfall*, er den første store romanen og ett av hovedverkene til den tyske forfatteren Thomas Mann. Den var utslagsgivende for at han fikk Nobelprisen i litteratur i 1929. 

Romanen ble utgitt i 1901, da Mann var 26 år gammel. Den følger en rik kjøpmannsfamilie i Lübeck gjennom fire generasjoner og handler om denne familiens gradvise forfall. *Buddenbrooks* regnes som en av de viktigste samfunnsromaner på tysk, og som et portrett av det tyske høyborgerskapet fra 1800-tallet frem til begynnelsen av 1900-tallet. I boken griper Mann sterkt tilbake til personer og hendelser fra hans egen familiehistorie og familietradisjon.

Thomas Mann var 25 år da han i 1901 debuterte med denne slektssagaen, og la aldri skjul på at han brukte sin egen familiehistorie som utgangspunkt, selv om han behandlet stoffet med dikterisk frihet ved å flytte hver generasjon én generasjon tilbake i tid. Slik er «konsul Jean Buddenbrook» i *Buddenbrooks* et portrett av Manns egen farfar, Johann Siegmund Mann (1797-1863) fra Lübeck. J.S. Mann handlet med jernvarer, lin, papir, sink, mahogni, tobakk og takskifer; det siste var etterspurt i Bergen. Han var også brasiliansk og nederlandsk konsul og ikke minst oldermann for bergensfarerne i Lübeck i en rekke år. Han var også sønnesønn av Jochum Mann (født 1728 i Rostock), Thomas Manns tippoldefar fra Rostock som ankom Bergen i juli 1745, med årene ervervet et handelsbevis og flyttet hjem til Rostock, der han døde i 1798. Jochums sønn Johan Mann grunnla familiefirmaet i Lübeck, giftet seg med kjøpmannsdatteren Anna Grotjan fra Hamburg og slo seg opp på handel med tørrfisk og korn som *Altermann der Bergenfahrer in Lübeck* («oldermann for bergensfarerne»), et verv han skjøttet i 43 år. I en kokebok skrevet av familien Manns kvinner fra 1780, utgitt med tittelen *Taube und Franzbrot* («Due og franskbrød»), finnes en oppskrift på lutefisk som må være et minne fra bergenstiden.

## Referanser
Rudskollen

**Rudskollen** er en kolle som ligger på Holleia i Ringerike kommune i Buskerud, innenfor det området som kalles Høg-Holleia (synonymt med Grønknuten naturreservat). Det har en høyde på 712 meter over havet og er det høyeste punktet på Holleia.

## Referanser
Ferdinand von Hompesch zu Bolheim

**Ferdinand von Hompesch zu Bolheim** (født 9. november 1744 i Bolheim i Nordrhein-Westfalen, død 12. mai 1805 i Montpellier) var den 71. fyrsten og stormesteren i Malteserordenen. Han ble valgt 6. juli 1797 og gikk av 17. juli 1799.

I løpet av sin tid som stormester gav han Żabbar, Żejtun og Siġġiewi på Malta byrettigheter. Det var en vanskelig tid for ordenen. Ferdinand von Hompesch zu Bolheim måtte overgi Malta, som ordenen hadde styrt siden 1530, til general Napoléon Bonaparte da denne gikk i land med en stor styrke i juli 1798 mens han var på vei til Egypt. Ordenens lover forbød krigføring mot kristne, og mange riddere ville ikke kjempe mot franskmennene. Ferdinand von Hompesch zu Bolheim forlot Malta sammen med mange riddere uten kamp. Ordenen hadde senere midlertidig hovedkvarter i St. Petersburg, Trieste og Laibach.

Etter at han gikk av som stormester i 1799 reiste Hompesch til Østerrike og Italia. I 1804 kom han til Montpellier i Frankrike, hvor han døde fattig, 60 år gammel.

## Referanser


## Litteratur
* 
* Michael Galea, Ferdinand von Hompesch, ein deutscher Großmeister in Malta, Valetta 1992.
Barney Kessel

**Barney Kessel** (født 17. oktober 1923 i Muskogee, Oklahoma, død 5. juni 2004 i San Diego) var en amerikansk jazzmusiker (gitar), kjent som en av pionerene innen elektrisk gitar, og fra drøyt seksti innspillinger.

Den Charlie Christian-inspirerte Kessel spilte med Jay McShann og andre i hjembyen, før han flyttet til Los Angeles (1942) og ble
kjent i jazzfilmen *Jammin' the blues* (1944).  Han ble med i orkestre ledet av Artie Shaw, Charlie Barnet og Benny Goodman, samt
i Jazz at the Philharmonic med  Norman Granz (1944–).  Videre var han  en mye brukt studiomusiker (1948–) og la gitarmusikk til
filmer med Elvis Presley og The Beach Boys.  Utover 70-tallet var han basert i London og utga pedagogisk materiell for gitar og jazz.

Kessel var også en av de første gitarister som konverterte fra swing til bebop. Han medvirket på innspillinger med Charlie Parker i 1947, der man hører at han enda spiller i en avansert swing stil. Kessel spilte i Oscar Petersons trio med Ray Brown på tidlig 1950-tall.    Han ble flere ganger kåret til beste jazzgitarist, blant annet av Down Beat, og medvirket utover 50-tallet i tiltagende grad på TV og film.

Kessel besøkte Penguin Club i Oslo som medlem av ensemblet Jazz at the Philharmonic i 1953.  Senere var han i Bergen i 1969, blant annet som medlem i Newport All Stars og i Osloklubben Down Town Key Club i 1973 med sin *All American Trio* der Alonzo Garibaldi trommer og John Duke bass spilte.  

Med Charlie Byrd og Herb Ellis utgjorde han på 1970-tallet «Great Guitars»,  som spilte på Musikkflekken i Sandvika i 1988.

Med Laila Dalseth og Totti Bergh Quintet, samt som medspiller til varierte besetninger ellers, var han en frontfigur ved Oslo Jazzfestival (1988).

Et hjerneslag i 1992 avkortet karrieren.

## Referanser
Bårnås

**Bårnås** (*Baarnaas* i gamle kilder) er et gårdsbruk, ei lita grend, ei veibru, og et tidligere stoppested langs Bergensbanen i Soknedalen, i Ringerike kommune, cirka 5 km sør for Sokna. Området har fått navn etter gården med samme navn, som ligger under **Bårnåsåsen** (240,2 moh. ) langs riksvei 7 og bredden av elva Sogna. Bårnåsåsen består som en steil sørvendt klippevegg og ligger omtrent halvveis mellom Veme og Sokna.

## Om grenda

Bårnås ligger i Lunder kirkesogn og barna der sogner til Sokna skole på barne- og ungdomstrinnet, men til Hønefoss på det videregående trinnet. I tidligere tider fantes det kolonialbutikk her, men denne er for lengst nedlagt. Det var også lenge en elektrisk butikk på stedet, men denne ble flyttet til Hønefoss, der var den i drift til langt inn på 2000-tallet.

### Bårnås bru
Bårnås er kjent for sin nærhet til Holleia og den farlige avkjøringen fra riksvei 7 til **Bårnås bru** (), ei ettfelts veibru som fører over til Tranbysiden langs fylkesvei 2882 og videre til Bjerke ved Sokna. Avkjøringen ligger i en skarp kurve, med Bergensbanen og den stupbratte Bårnåsåsen like på oversiden. Fra Tranbysiden er det også mulig å ta seg med bil nesten inn til Klomshue på Holleia, et høydedrag som ligger mellom Tyrifjorden, Soknedalen og Slevika i Krøderfjorden/Snarumselva.

Området rundt Bårnås bru har i alle år vært flomutsatt, og det har hendt mang en gang at folk har måttet bruke båt for å komme seg hjem eller til skolen og butikken. Spesielt gjelder dette folk med tilhold vest for Vesleelva, hvor veien ligger lavest. Vesleelva munner ut i Sogna rett nedenfor Bårnås bru.

### Bårnåsgårdene
Bårnås () nevnes ikke i gamle diplomer og jordebøker før i 1723, men den er nok betydelig eldre enn dette. Den ligger under et framskytende berg i en åskam, slik at navnet nok har med dette å gjøre. Navnet er således trolig sammensatt fra de norrøne uttrykkene *bergn* og *áss*, altså *berget i åsen* i betydningen *gården under berget i åsen*. Gården er i dag delt i søndre og nordre Bårnås. Søndre Bårnås () grenser til Nordre Gardhammar i Ytre Soknedalen og ligger fysisk litt øst for gården Bårnås. Bårnås har gårdsnummer 138 i Ringerike.

## Se også
* Tranby

## Referanser
James Pickens jr.

**James Pickens jr.** (født 26. oktober 1954 i Cleveland i Ohio) er en amerikansk skuespiller.  Han er blant annet kjent for sin rolle som dr. Richard Webber i TV-serien *[[Grey's Anatomy]]*.

I tillegg til dette har Pickens også spilt i en rekke filmer og TV-serier. Blant TV-seriene er *[[Lyon's Den]]*, der han spilte mot Kyle Chandler som medvirket i to episoder i sesong 2 av *Grey's Anatomy*.

Pickens kalles Jim i dagliglivet, og har vært skuespiller i over 25 år. Han er gift med Gina, de har vært gift i mange år, trolig siden midten av 1980-tallet. De har en sønn og en datter sammen. På sin fritid liker Pickens å drive med hester og det som på engelsk kalles «roping».

## Eksterne lenker
*
Grytingen

**Grytingen** er et vann på Holleia i Ringerike kommune i Buskerud. Den ligger i Skjærdalsvassdraget, nord for Væleren og sør for Klomshue. Man kan ta seg dit via bomvei fra Tyristrand. Vannet blir regnet som en del av drikkevannskilden Væleren da vann fra Grytingen renner videre til Lysingen, deretter via Svartvannselva fra Svartvann og ut i Væleren.

Grytingen er privateid og fiske er derfor ikke tillatt selv om en har kjøpt fiskekort for området.

## Referanser
Eriekanalen

**Eriekanalen** er en kanal i delstaten New York i USA, som løper fra Hudsonelven til Eriesjøen, og forbinder De store sjøer med Atlanterhavet.

Kanalen er 584&nbsp;km lang, og ble bygget i tidsrommet 1817–1825. Kanalen er en viktig ferdselsåre, og var en viktig faktor i den kommersielle og industrielle utviklingen av delstaten New York.

De amerikanske kanalene var, frem til utviklingen av jernbanenettet, vesentlige for USAs utvikling. Utfordringene rundt transport var en kilde til bekymring helt fra da de britiske koloniene på østkysten ekspanderte innover i landet. Dette var ikke unikt for Amerika. Muskelkraft var hovedmåten å transportere gods på, slik at å benytte seilbare elver var en åpenbar løsning der hvor de fantes. I Nord-Amerika var imidlertid veien vestover vanskeliggjort av fjellkjeden Appalachene som ligger som en 2400&nbsp;km bred hindring bare 640&nbsp;km inn fra øst. Det var kun fem steder man kunne frakte varer med trekkdyr og vogner, der man seilte opp elvene så langt det gikk, lastet gods over på vogner eller trekkdyr, passere fjellene, for deretter å laste over til båter på elver i innlandet.

Det ble tidlig lagt planer om å etablere kanalforbindelser mellom elvene. Det første forslaget til en kanal rundt Appalachene i nord kom i 1699, men først i 1798 ble selskapet Niagara Canal Company etablert og forberedelsene igangsatt. Den første delen stod klar i 1819, og hele kanalen ble åpnet den 26. oktober 1825.

## Referanser
Paul Andreas Kaald

**Paul Andreas Kaald** (født 12. juni 1784, død 24. juni 1867) var en norsk kaperkaptein fra Trondheim. Han var en av de største norske kaperkapteinene fra kapertiden. Hans første tokt var i 1808. Det andre toktet i 1808 ble avbrutt da skipet ble tatt utenfor Skottland. Han kom tilbake til Trondheim i 1810. Tre år senere, i 1813, dro han nok en gang ut på tokt. Briggen «Anna Bruun» seilte ut med 14 kanoner og et mannskap på 60. Dette var en av de største kaperskipene som seilte ut fra en norsk havn. Toktet var svært vellykket og gjorde Kaptein Kaald til en rik mann.

## Familien
Han ble døpt 4. juli i Vår Frues kirke. Hans far var stavangermannen Albert Hansen Kold og hans mor var Jonetha Paulsdatter Kroppe. Faren hadde tre barn fra forrige ekteskap og fikk tre barn også med sin nye kone. Faren døde da Paul Andreas var fem år og moren giftet seg deretter med overtollbetjent Peder Olaus Høysager. De fikk fem barn. Paul Andreas hadde altså tre helsøsken og ni halvsøsken. Aldersforskjellen i søskenflokken var over 50 år.

## Karriere
Han dro til sjøs da han var 14 år og tok styrmannseksamen i 1803. Han mønstret på «Sara Marie» som forliste ved Nederland og var med «Magdalena & Benedicte» på flere turer i Middelhavet. Etter dette begynte han med kapertrafikk 24 år gammel, siden Napoleonskrigene gjorde han arbeidsledig.

Det første toktet var med sluppen «Den Kjække» i 1808. Kaptein på toktet var Sigismund Richelieu. Toktet var vellykket og Kaald førte et av skipene tilbake til Norge. «Den Kjække» ble imidlertid tatt av engelskmenn. Med hjelp fra rederen Johan Christian Vogelsang fikk han rustet «Eliza» til et nytt tokt. Kaald kalte det nyrustede kaperskipet «Den Flinke». Skipet ble tatt ved Skottland og Kaald havnet i fengsel i Edinburgh. Der ble han i to år.

Han vendte tilbake til Trondheim i 1810 og la ut på et tredje tokt i 1813. Briggen «Anna Bruun» seilte ut med 14 kanoner og et mannskap på 60. Toktet var svært vellykket og gjorde Kaptein Kaald til en rik mann.

## Etter krigen
Den 18. juli 1812 giftet han seg med hitterværingen Willadine Kjerstine Stub. Syv av deres ni barn vokste opp. Da krigen var over i 1814, stoppet kaperiet. Kaald kjøpte skonnerten «Isabella» og la ut på reise i Nordsjøen. Han var reder for skipet fra 1828. Skipet forsvant i 1834. I 1835 flyttet han til Hitra og slo seg ned på gården Grindvik. Der levde han av handel og gårdsdrift til han døde i 1867, 73 år gammel. Han ligger begravd på Fillan kirkegård, der hans kone også ligger.

## Annet
* Han tok bergensk skipperborgerskap i 1808. Han byttet dette i et trondhjemsk i 1817, før han i 1835 byttet dette i et handelsborgerskap.
* Han etterlot seg skipsjournaler fra kapertoktene og en dagbok fra fengselstiden i Skottland.
* Paul Andreas Kaald har fått en vei oppkalt etter seg på Ladehammeren i Trondheim. Gaten går i en sløyfe ut fra Ladehammerveien. Veien har fått navnet Kaptein Kaalds vei.
* Hans etterkommere lever i Norge og Skottland den dag i dag.
* Som kaperkaptein kan man kalle han en ‘statsautorisert sjørøver’.

## Kilder
* Familien Kaalds slektstre

## Eksterne lenker
* Adressa om Kaptein Kaald
Stortingsvalget 1921

**Stortingsvalget 1921** ble avholdt i Norge mandag 24. oktober 1921 som direkte valg til det 71., 72., og 73. ordentlige Storting.

## Valgordning
Dette var det første stortingsvalget i Norge som ble avholdt ved forholdstallsvalg. I tidligere valg hadde det vært flertallsvalg i enmannskretser. D'Hondts metode ble benyttet. Dette ga bedre mulighet for mindre partier til å oppnå representasjon på Stortinget, og det ble ikke lenger mulig å stille som kandidat uten partitilknytning. Det var 29 valgkretser – 18 landkretser og 11 valgsogn for kjøpstedene. Mandal var for første gang kjøpstad, og flere av de andre kjøpstedene hadde fått utvidet areal. Tallet på stortingsrepresentanter økte med 24 til 150, hvorav 100 fra landdistriktene og 50 fra kjøpstedene. Stemmerettsalderen var senket til 23 år, mot tidligere 25 år.

I Vestfold fylke ble det holdt omvalg 13. mars 1922. Omvalget endret ikke mandatfordelingen.

## Politikk
Otto Albert Blehrs andre regjering (Venstre) var utnevnt noen måneder før valget, og ble sittende.

__NOTOC__
## Resultat

### Valgkretsene

#### Mandatfordeling og endringer fra 1918

## Se også
* Liste over stortingsrepresentanter 1922–1924

## Referanser


## Kilder
* Hvem Hva Hvor 1940 (Oslo, 1939)
* Statistisk sentralbyrå
* Norges offisielle statistikk
Sauropoder

se tekst

**Sauropoder** («øglefotinger») er en gruppe dinosaurer som omfatter det som ofte omtales som «langhalser». I klassisk systematikk regnes sauropsidene som en underorden under de øglehoftede dinosaurene. Gruppen omfatter flere av de mest kjente dinosaurene, bl.a. *[[Diplodocus]]* og *[[Brachiosaurus]]*. Sauropodenes nærmeste slektninger er de primitive prosauropodene.

## Bygning og levevis
Sauropodene var stort sett bygget ganske likt, med lang hals og hode og en stor, romlig kropp. Kroppen var båret opp av fire søyleaktige ben. De fleste artene kunne reise seg på to, muligens i forbindelse med kamper om dominans eller for å forsvare seg, og noen hadde ekstra lange tommelkør på forbeina.

Alle sauropodene var over 8 meter lange når de var ferdig utvokst.

## Systematikk
Denne systematikken følger Wilson & Sereno (1998), Yates (2003), Galton (2001),http://dml.cmnh.org/2003Jul/msg00103.html og Wilson 2002, med taksonomiske nivåer etter Benton, (2004).

* **Sauropoda**
** *[[Ammosaurus]]*
** *[[Anchisaurus]]*
** ?*[[Isanosaurus]]*
** *[[Kotasaurus]]*
** *[[Lessemsaurus]]*
** Familie Blikanasauridae
** Familie Melanorosauridae
** Familie Vulcanodontidae
** Familie Cetiosauridae
** Familie Omeisauridae
** ?Familie Tendaguridae
** **Gruppe [[Turiasauria]]**
** **Gruppe [[Neosauropoda]]**
*** *[[Haplocanthosaurus]]*
*** ?*[[Jobaria]]*
*** **Overfamilie [[Diplodocoidea]]**
**** Familie Rebbachisauridae
**** Familie Dicraeosauridae
**** Familie Diplodocidae
*** **Undergruppe [[Macronaria]]**
**** Familie Brachiosauridae
**** Familie Camarasauridae
**** Familie Euhelopodidae
**** **Overfamilie [[Titanosauroidea]]**

### Kladistisk klassifisering
Kladogramet under er en forenklet versjon av det fremmet av Wilson, 2002.

## Referanser


## Eksterne lenker
*
Klomshue

**Klomshue** er kolle på Holleia i Ringerike kommune i Buskerud. Den har en høyde på 608 meter over havet. Kollen ligger øst i det området som defineres som Høg-Holleia. Den enkleste måte å komme til Klomshue på er med bil fra Bårnås i Soknedalen. Man kan også ta seg dit fra Tyristrand via Grytingen, men dette er en bomvei.

## Referanser
Nasjonalt senter for fostermedisin

**Nasjonalt senter for fostermedisin** ligger i Trondheim. Senteret ble opprettet i 1989 og hadde utspring i Ultralydlaboratoriet ved daværende Regionsykehuset i Trondheim. Senterets oppgaver er todelt: de har 18-ukers rutineunersøkelse for en region i Midt-Norge samt at de er det nasjonale ressurssenteret for fosterdiagnostikk og har det nasjonale ansvaret for å utføre en del fosterdiognostiske inngrep. Gravide kvinner fra hele landet blir henvist dit fra sitt lokale sykehus.

## Eksterne lenker
* Nasjonalt senter for fostermedisin
Tarnów

**Tarnów** er en by distriktsnivåstatus i det sørlige Polen ved elven Biała. Den ligger i det lillepolske voivodskap, og har en befolkning på 117&nbsp;560 (2005).

## Referanser


## Eksterne lenker
*
Fat Joe

**Joseph Antonio Cartagena** (født 19. august 1970 i The Bronx, New York, USA) bedre kjent under sitt artistnavn **Fat Joe**, er en amerikansk rapper og skuespiller.

## Referanser


## Eksterne lenker
* 
* 
* 
*
Skambankt (album)

***Skambankt*** er det første albumet til det norske punk/hardrockbandet Skambankt. Albumet ble gitt ut i 2004 på DogJob og Tuba Records og er produsert av bandet selv. Per Øivind Houmb bidro som gjestevokalist på sangen «KKK!» som det også ble spilt inn musikkvideo av. Albumet ble spilt inn mens Tom-Erik Løe var bandets trommeslager under pseudonymet Tom Skalle.

## Sporliste
# «Skambankt!»
# «Me sa nei!»
# «Desertør!»
# «Revolusjonens aggregat!»
# «Panzersjokk!»
# «Alarm!»
# «KKK!»
# «Våre fiender!»
# «Kapitalens spel!»
# «Systemets makt!»
# «Poltistat!»
Alle tekster er skrevet av Ted Winters og Don Fist (som er pseudonymene til Terje Winterstø Røthing og Tollak Friestad) og all musikk er kreditert Winters med unntak av «Våre fiender!» hvor Geir Zahl fra Kaizers Orchestra har skrevet tekst og melodi, «Desertør!» hvor Winters og Hanz Panzer (Hans Egil Løe) har skrevet tekst og «KKK!» hvor Winters/Zahl har skrevet teksten. 
## Medvirkende
### Skambankt
* Terje Winterstø Røthing - sang, gitarer, perkusjon, låtskriver, arrangement
* Hans Egil Løe Abelsnes - sang på *Kapitalens spel!*, gitarer, kor, låtskriver, arrangement
* Tollak Friestad - bass, kor, låtskriver, arrangement
* Tom-Erik Løe - trommer, perkusjon, kor, arrangement

### Øvrige
* Per Øivind Houmb - sang på *KKK!*
* Geir Zahl - låtskriver på *KKK!* og *Våre fiender!*
* Håkon Landmark - tekniker  
* Mike Hartung - miksing, mastering 
* Kåre Vestrheim - miksing 
* Thomas Tofte - miksing 
* Paal Audestad - fotograf 
* Atle Øksendal - coverdesign 
* Simen Grankel - coverdesign 
## Eksterne lenker
* Skambankt
Eliksir (album)

***Eliksir*** er det andre albumet til det norske punk/hardrockbandet Skambankt. Albumet ble gitt ut 29. januar 2007 på DogJob og Tuba Records og er produsert av Terje Winterstø Røthing og Tollak Friestad under pseudonymene Ted Winters og Don Fist. 

## Spor
# «Intro»
# «Nok et offer»
# «Dynasti»
# «Stormkast #1»
# «Tyster»
# «Ordets Gud»
# «Min eliksir»
# «Siste stikk»
# «Fritt fall»
# «Angst»
# «Idyllillusjonen»
# «Bak låste dører»

All musikk er skrevet av Ted Winters og alle tekster av Ted Winters og Don Fist unntatt «Siste stikk» og «Fritt fall» hvor Winters har skrevet tekst og musikk.
## Medvirkende
### Skambankt
* Terje Winterstø Røthing - sang, gitarer, perkusjon, låtskriver, produsent
* Hans Egil Løe Abelsnes - gitarer, piano, kor
* Tollak Friestad - bass, låtskriver, produsent 
* Børge Sageng Henriksen - trommer, perkusjon
### Øvrige
* Rolf Yngve Uggen - støy på *Intro*
* Vegar Sandholt - rådhusklokker på *Intro*
* Christer Knutsen - keyboard, kor 
* The Angry Sailors - kor 
* Geir Zahl - kor
* Petter Svee - kor
* Gunnar Motland - kor
* Thomas Innstø - kor 
* Jens C. Andreassen - kor 
* Mike Hartung - co-produsent, tekniker, miksing, mastering 
* Hasse Rosbach - tekniker 
* Paal Audestad - fotograf
* Atle Øksendal - coverdesign 
## Eksterne lenker
* Eliksir
Philippe Claudel

**Philippe Claudel** (født  2. februar 1962 i Dombasle-sur-Meurthe, Meurthe-et-Moselle i Frankrike), er en fransk forfatter og filmregissør.

## Liv og virke
Claudel har undervist i fransk på ungdomsskoletrinnet, undervist funksjonshemmede barn, undervist i fengsel samt undervist i kulturantropologi og litteratur ved Université Nancy 2 i Nancy. Han arbeider som redaktør for forlagshuset Stock, hvor han har ansvaret for en skjønnlitterær serie med fire utgivelser per år sentrert rundt temaet vin. 

Han debuterte i 2000 med romanen *Meuse l'oubli*, og har mottatt en rekke priser for sitt forfatterskap. Hans bestselgende roman *Les Âmes grises* (2003), norsk utgave *Grå sjeler* (2006), har vunnet flere priser, inkludert Prix Renaudot, samt The Martin Beck Award 2006, en pris for beste kriminalroman oversatt til svensk. Denne romanen er oversatt til 23 språk.

Philippe Claudel skriver også for fjernsyn og film. Han var medforfatter til manus for Yves Angelos filmatisering av *Les Âmes grises* (2005).

## Bibliografi
* *Meuse l'oubli* (1999)
* *Quelques-uns des cent regrets* (1999)
* *J'abandonne* (2000)
* *Le Café de l'Excelsior* (1999) (fotografier ved Jean-Michel Marchetti)
* *Barrio Flores: Petite chronique des oubliés* (2000) (fotografier ved Jean-Michel Marchetti)
* *Le Bruit des trousseaux* (2001)
* *Les Petites mécaniques* &ndash; novellesamling (2002)
* *Les Âmes grises* (2003)
* *Trois petites histoires de jouets* (2004)
* *La petite fille de Monsieur Linh* (2005)
* *Le monde sans les enfants et autres histoires* (2006)
* *Le Rapport de Brodeck* (2007)
* *L'Enquête* (2010)

### Oversettelser til norsk

## Filmer som regissør
* 2008: *[[Jeg har elsket deg så lenge]] (Il y a longtemps que je t'aime)*
* 2011: *Tous les soleils*
* 2013: *[[Før vinterkulden]] (Avant l'hiver)*
* 2016: *Une enfance*

## Priser og utmerkelser
* Prix Marcel Pagnol 2000
* Prix France Télévisions 2000 
* Prix Goncourt 2003, for *Les Petites mécaniques*
* Prix Renaudot 2003, for *Les Âmes grises*
* Årets bok (utdelt av magasinet Lire) 2003, for *Les Âmes grises*
* Prix des Lectices de Elle 2004, for *Les Âmes grises*
* The Martin Beck Award 2006, for *Les Âmes grises* 
* Prix Goncourt des lycéens 2007, for *Le Rapport de Brodeck*
* Prix des libraires du Québec 2008, for *Le Rapport de Brodeck*

## Referanser


## Eksterne lenker
* Philippe Claudel website
* 
* perso.wandoo.fr: Kort biografi over Philippe Claudel
* Frenchbooknews.com: Interview med Philippe Claudel
* FantasticFiction: Philippe Claudel
* Cappelen.no: Philippe Claudel
Kaptein Kaalds vei (Trondheim)

**Kaptein Kaalds vei** (1–11, 2–10) er en vei på Ladehammeren i Trondheim. Veien fungerer som tilkomstveg til flere eneboliger og går i en sløyfe fra Ladehammerveien og tilbake igjen.

Veien er oppkalt etter kaperkapteinen Paul Andreas Kaald fra 1800-tallet. I perioden 1940 til 1955 gikk veien under navnet *Styrmannsveien*.

## Referanser


## Litteratur
*
*
Wiener Zeitung

***Wiener Zeitung*** er en østerriksk avis og verdens eldste avis som fremdeles utkommer. Den ble utgitt første gang 8. august 1703 under tittelen *Wiennerisches Diarium*. Siden 1780 har den utkommet under tittelen *Wiener Zeitung*. I 1812 ble avisen et offisielt regjeringsorgan og siden 1857 har den blitt utgitt av den østerrikske staten. Den ble trykket av Österreichische Staatsdruckerei frem til 1997.

## Eksterne lenker
*
Psykofarmaka

**Psykofarmaka** (nervemedisin) er en gruppe reseptpliktige legemidler med virkning på nervesystemet og som brukes ved ulike psykiske lidelser. 

## Klassifisering
Psykofarmaka kan deles i fire grupper:

# Anxiolytika er beroligende/angstdempende midler som brukes ved nevroser preget av angst/uro.
# Hypnotika/sedativa brukes hovedsakelig ved søvnløshet.
#:Begge disse gruppene består i all hovedsak av benzodiazepiner. De er potensielt avhengighetsskapende og går inn i B-preparatgruppen, dvs legemidler som følges spesielt med tanke på misbruk. Disse legemidlene må pasientene i sin helhet betale selv. Det gis ingen refusjon via blå-reseptsystemet.
#Antidepressiva brukes ved depressive lidelser og består hovedsakelig av to typer: tricykliske antidepressiva (TCA) og selektive serotoninreopptakshemmere (SSRI). De sistnevnte har blitt brukt i Norge siden 1990-tallet og har noe misvisende vært omtalt i mediene som «lykkepiller».
#Antipsykotika brukes ved alvorligere psykiske lidelser som schizofreni og andre psykoser. I lavere doser har de også vært brukt ved angst- og depresjonstilstander.
#:Antidepressiva og antipsykotika dekkes vanligvis over blåreseptsystemet.

## Virkningsmekanisme
Psykofarmaka virker på sentralnervesystemet. Fullstendig **virkningsmekanisme** er ikke forstått, men synapsene utøver en viktig rolle. En transmitter frigjøres fra et presynaprisk nevron til en synaptisk spalte der den binder seg til en reseptor på det postsynaptiske nevron. Transmitteren fungerer som agonist på reseptoren.

Balansen mellom transmitter og reseptorer har betydning for depresjoner som kan reguleres ved hjelp av psykofarmaka. Medikamentene opptrer da enten presynaptisk eller postsynaptisk, og de kan være enten som agonister eller som hemmere.

## Se også
*Behandling av sinnslidelser gjennom tidene

## Litteratur
* O. Lingjærde: *Psykofarmaka*. Høyskoleforlaget 2001.
* NOU 1999: 13 *Kvinners helse i Norge*

## Eksterne lenker
* Legemiddelhåndboka
* NOU 1999: 13 «Kvinners helse i Norge»
HDMI

**High-Definition Multimedia Interface** (**HDMI**) er et heldigitalt lyd- og bildegrensesnitt som er i stand til å sende ukomprimerte datastrømmer. HDMI er forenlig med HDCP DRM-teknologien. HDMI gir et grensesnitt mellom en hvilken som helst kompatibel digital lyd- og bildekilde, f.eks. en Blu-ray/DVD-spiller, PC, spillkonsoll, mobiltelefon eller forsterker. 

HDMI er en videreutvikling av DVI, og er bakoverkompatibel med denne. Båndbredden er på 10,2 Gbit/s ved 340 Mpixels/s. Produksjonen startet i 2003. I 2006 ble HDMI-teknologien også innført i HDTV-videokameraer og profesjonelle. HDMI-kontakten finnes i fem forskjellige varianter, Type A, B, C (mini), D (micro) og E (automotive).

## Oppløsning
HDMI kan blant annet overføre følgende bilde-formater: 480i, 480p, 576i, 576p, 720p, 1080i, 1080p, 1440p, 2160p og 4320p.

## Trådløs HDMI-sender
Det trådløse dataoverføringssystemet inkluderer vanligvis to komponenter - en sender som avgir et signal (lyd, video eller digitale data) og en mottaker som lar mottakeren få de tiltenkte dataene. Lyd-, video- eller tekstinformasjonen overføres via et radiosignal på en forhåndsdefinert radiobølge av en bestemt lengde. Hver stat har spesifikke lovbestemmelser angående styrken til et radiosignal du kan bruke. Dermed varierer sendere ment for individuell eller kommersiell bruk typisk fra 100 til 1000 fot når det gjelder signalets reiseavstand.

## Referanser


## Eksterne lenker
*
Breidvatnet

**Breidvatnet** kan vise til:

* Breidvatnet (Fjaler) – en innsjø i Fjaler kommune i Sogn og Fjordane
* Breivatn (Hjartdal) (eller Breidvatnet) – en innsjø i Hjartdal kommune i Telemark
* Breivannet (eller Breidvatnet) – en innsjø i Ringerike kommune i Buskerud
Dagligliv i antikkens Hellas

**Dagligliv i antikkens Hellas** er redegjort for i følgende artikler:
*Økonomi
*Landbruk
*Kosthold
*Slaveri
*Prostitusjon
Langevatnet

**Langevatnet** eller **Langevannet** kan vise til en rekke innsjøer i Norge:

*Langevatnet (Gulen) – i Gulen kommune i Vestland, 0,89 km² 
*Langevatnet (Odda) – i Odda kommune i Vestland, 6,36 km²
*Langevannet (Porsgrunn) – i Porsgrunn kommune, 0,1655 km²
*Langevatnet (Ringerike) – i Ringerike kommune i Viken, 1,3 km²

## Se også
*Langvannet/Langvatnet
*Langavatnet
*Langvann/Langvatn
Voice of joy

**Voice of Joy** er et gospelkor med unge sangere fra Haugesund og området rundt. Sangerne har ulik bakgrunn og erfaring, men en felles lidenskap i gospelsangen. Budskapet står sentralt for Voice of Joy og er grunnleggende for det koret foretar seg.

Voice of Joy ble startet i 1995 som et resultat av Karmøy Gospelfestival. Festivalen er en mønstring av unge korsangere som hvert år samles på Karmøy. Petter Losnegård startet Voice of Joy som et prosjektkor som øvde noen få ganger i året den første tiden. Dette har nå utviklet seg til et kor med ukentlig øving, ca. 40–50 opptredener hvert år, tre plateinnspillinger og turneer både innenlands og i utlandet. 

De siste 5 årene har Voice of Joy turnert årlig i USA med deltakelse på Music & Worship Conference i Christ Church, Nashville, som en sentral del av programmet. I tillegg til dette har koret hatt konserter over hele Norge og i England og Irland.
Voice of Joy har produsert 3 CD-innspillinger i 2003, 2005 og 2007. Den siste er en konsertinnspilling gjort i Brentwood Baptist Church i Nashville og produsert av den kjente amerikanske produsenten David Hamilton. Innspillingen er gjort med amerikanske musikere og har bl.a. Patrick Henderson og Kirk Whalum (sax) med som gjester.

Gruppen får hele tiden nye utfordringer og spennende oppdrag. 
I november 2008 lanserte koret sin første juleplate, *Bethlehem*.  

## Diskografi
**Voice of Joy* (2003)
**Changed* (2005)
**Live* (2007)
**Bethlehem* (2008)

## Eksterne lenker
* VoiceOfJoy.no
* MySpace
* Scene Haugaland
Rex Brown

**Rex Robert Brown** (født  27. juli 1964 i Graham, Texas) er en amerikansk musiker. Han var bassist for det amerikanske heavy metal bandet Pantera helt til 2003. Sammen med tidligere Pantera vokalist Phil Anselmo, ble han med i bandet Down. I 2023 skal de sammen gjenforenes med Pantera på deres første turné på 22 år, hvor Zakk Wylde og Charlie Benante tar Abbott-brødrenes plass på henholdsvis gitar og trommer.

## Diskografi
* *Metal Magic* (Pantera) (1983)
* *Projects In The Jungle* (Pantera) (1984)
* *I Am The Night* (Pantera) (1985)
* *Power Metal* (Pantera) (1988)
* *Cowboys From Hell* (Pantera) (1990)
* *Vulgar Display of Power* (Pantera) (1992)
* *Far Beyond Driven* (Pantera) (1994)
* *The Great Southern Trendkill* (Pantera) (1996)
* *Official Live: 101 Proof* (Pantera) (1997)
* *ECW Extreme Music, Vol 1.* (appeared with Tres Diablos on Heard It On The X) (1998)
* *Boggy Depot* (Jerry Cantrell) (1998)
* *Reinventing the Steel* (Pantera) (2000)
* *Down II: A Bustle in Your Hedgerow* (Down) (2002)
* *Lifesblood for the Downtrodden* (Crowbar) (2005)
* *Rebel Meets Rebel* (Rebel Meets Rebel) (2006)
* *Down III* (Down) (2007)

## Eksterne lenker
* 
* 
*
Yao Ming

**Yao Ming** (kinesisk: 姚明; pinyin: *Yao Ming*; født 12. september 1980) er en tidligere profesjonell basketspiller for Houston Rockets i National Basketball Association (NBA). Han var den høyeste spilleren i NBA da han var aktiv spiller med sine 2,29 meter. 

## Oppvekst og tidlig karriere
Yao, som ble født i Shanghai, Folkerepublikken Kina, begynte å spille for Shanghai Sharks som en tenåring, og spilte på lagets seniorlag i fem år i det kinesiske basketballforbundet (CBA). Siden han kom til NBA har han blitt valgt til å starte for Western Conference i NBA All-Star-kampen i alle sine sesonger, og har blitt stemt til All-NBA Team fire ganger. Dessverre har Yao mistet mye spilletid på grunn av skader i alle hans sesonger i NBA. Yao Ming ble skadet etter sluttspillet i 2009, og da bruddskaden i hans venstre ben forverret seg, måtte han stå over hele påfølgende sesong. Han hadde senere to operasjoner for å rette opp i skaden.

## Personlig
Hans far, Yao Zhiyuan, er 2,08 m (6 fot og 10 tommer) og hans mor, Fengdi Fang, er 1,88 m (6 fot og 2 tommer). Hun var også kaptein på det kinesiske nasjonale kvinnelandslaget i basketball.

Yao er gift med Ye Li, som er tidligere spiller for Kinas kvinnelige basketlandslag. Han er en av Kinas mest kjente idrettsutøvere, og har sponsoravtaler med flere store selskaper. Hans første år i NBA var gjenstand for en dokumentarfilm kalt *[[The Year of the Yao]]*.

## Utmerkelser

### Statistikker fra Yaos NBA-karriere

#### Tegnforklaring

#### Sesongen

#### Sluttspill

## Referanser


## Kilder
* Yao Mings biografi hos NBA
* Yao Mings statistikker hos NBA

## Eksterne lenker
* 
* Yao Ming, en legende på basketballbanen
*
Londons postområder

**Londons postområder** er de postområdene som tilhører postbyen London. De fikk egne postkoder før nasjonale koder ble innført. Områdene dekker omkring 40% av Stor-London, mens resten av regionen er fordelt på 63 andre postbyer.

Den første inndelingen i ti distrikter identifisert med bokstaver ble utført av sir Rowland Hill og innført i 1857 og 1858. I 1917 ble det innført nummererte underdistrikter på grunn av krigen. De ble beholdt, og bokstav- og tallkoden utgjør tilsammen første halvdel av den moderne postkoden. 

Distriktene ble delt inn etter sektorer, og så nummerert innenfor hver sektor. 
* Det sentrale London: WC og EC.
* Resten av London: N, NW, SW, SE, W og E.
Klippen Veavågen

**Klippen Veavågen** er en menighet tilknyttet De Frie Evangeliske Forsamlinger (DFEF). Menigheten har samlinger i menighetslokalet i Veavågen i Karmøy kommune (Rogaland). Menigheten hadde 439 tilskuddstellende medlemmer i 2019.

Klippen Veavågen driver et aktivt barne- og ungdomsarbeid. Det er også en stor misjonsmenighet med to utsendte misjonspar i henholdsvis Argentina og Brasil. 

Klippen har samlinger nesten hver dag. Lokalet til Klippen har en publikumsrekord på ca. 600. Klippen arrangerer også en del konserter og lignende arrangementer, både selv og sammen med andre menigheter, spesielt med DFEF Saron Åkra

Menigheten ledes av et eldsteråd etter modell fra Bibelen, og har for tiden to ansatt ved lokalet i Veavågen. 
Klippen ble startet i 1937 på Losjen i Veavågen, og er nå i sitt andre selveide lokale. Det nåværende lokalet ble ferdigstilt i 1993.

## Referanser
Parliament Hill (London)

**Parliament Hill** («Parlamentsåsen») er et parkområde i det nordvestlige London, ved Hampstead Heath. Det administreres av City of London Corporation, selv om det ligger i bydelen Camden. Åsen er omkring 98 meter høy, og det er god utsikt over London og området nord for byen. Blant landemerker som kan sees herfra kan nevnes Canary Wharf, the Gherkin, the Shard og St Paul's Cathedral.
 
Åsen ble tidligere kalt *Traitor's Hill* («Forræderåsen»). Det nåværende navnet ble gitt under den engelske borgerkrig, da parlamentets tropper okkuperte den. 

På folkemunne kalles deler av området *Kite Hill* («Drageåsen»), fordi mange drageflyvere samler seg der.
Addington Hills

**Addington Hills** er en park i Upper Shirley i London. Den vedlikeholdes av bydelen Croydon. Navnet kommer fra det gamle sognet Addington som lå i området inntil det ble utviklet i 1930-årene. Området består for det meste av skog og heiområdet. Det er definert som en Site of Metropolitan Importance. 

Området er et populært utfluktssted for innbyggerne i nærheten, med mange gangveier til det sentrale Croydon. Det er et utsiktspunkt hvor man kan se utover det nordlige London, inkludert Docklands og Parliament Hill.

Turveien London LOOP går gjennom parken, som er åpen hele døgnet.
Russevåg

**Russevåg** er et sted og en grunnkrets i tidligere Lenvik kommune, fra 2020 del av Senja kommune, Troms. Stedet ligger ved Solbergfjorden, innenfor Klauvneset, 3&nbsp;km sør for Vågan og 14&nbsp;km sør for Silsand. Fylkesvei 7854 knytter bygda til resten av kommunen.

Grunnkretsen Russevåg er den sydligste i den tidligere kommunen og består av bygdene Russevåg og Solberg. Grunnkretsen tilhører Silsandområdet. Areal: 13,45&nbsp;km².

Innbyggertall:
Skogsbison

**Skogsbison** (*Bos bison athabascae*) er én av to underarter av amerikansk bison (*Bos bison*), som tidligere fantes i Alaska og vestlige deler av Canada, spesielt i Alberta og i Nordvestterritoriene. Den andre underarten kalles slettebison.

Skogsbison lever hovedsakelig i terreng med skog og småskog. Oksene av denne underarten kan veie opp mot 998&nbsp;kg, og er dermed det største landpattedyret i Nord-Amerika.

Overbeskatning på 1800-tallet reduserte antallet skogsbison fra rundt  til cirka 250 individer i år 1900, men i senere år har bestanden økt til rundt  dyr, takket være freding og oppdrett. I 2016 regnet *Bovids of the World* med en totalpopulasjon av viltlevende skogsbison på rundt  individer.

## Referanser




## Eksterne lenker
*
Tennis under Sommer-OL 2000

**Tennis under Sommer-OL 2000** i Sydney i Australia besto av singel og dobbel både for kvinner og menn. Venus Williams tok to gull da hun vant både singel- og dobbelfinalen.

## Singel, menn

## Double, menn

## Singel, kvinner

## Double, kvinner

## Medaljestatistikk
Slettebison

**Slettebison** (*Bos bison bison*) er én av to underarter av amerikansk bison (*Bos bison*). Det er denne underarten som utgjør størstedelen av bisonbestanden i Nord-Amerika. Den andre underarten kalles skogsbison.

Slettebison blir gjerne noe mindre enn skogsbison, men den har tettere pels og er mer ragget. Oksen veier normalt cirka 600–860 kg, kua normalt cirka 360–550 kg.

I 2006 ble de første eksemplarene av slettebison gjeninnført til Elk Island National Park i Alberta i Canada, etter at denne underarten ble utryddet der omkring år 1900.

## Eksterne lenker
*